Karkraode was een diel van Rode of 's-Hertogenrode in et Braobaanse laand van Overmaas. Bi'j de opheffing van et departement van de Beneden-Maas as gevolg van et Kongres van Wenen op 5 april 1815 wodde 's-Hertogenraode zels toewezen an Prusen, mar Karkraode wodde daorvan ofsplitst en bleef Nederlaans grondgebied. Dit laeste gebeurde pas, ruum een jaor laeter op 26 juni 1816 as gevolg van et Greensverdrag van Aken. Inkelde jaoren laeter ropt België heur onofhaankelikhied uut en maekt Karkraode tot Belgisch grondgebied. Karkraode wodt pas weer Nederlaans grondgebied op 19 april 1839 as gevolg van et Verdrag van Londen. Tegere mit Herzogenrath vormt Karkraode opni'j een symbolische ienhied as Europastad Eurode.